ପ୍ରଶଂସକଙ୍କ ପ୍ରାର୍ଥନା ଭିକ୍ଷା କଲେ ଶାରଦା
ପାଟନା,୨୧।୮: ପଦ୍ମ ଭୂଷଣରେ ସମ୍ମାନୀତ ଲୋକପ୍ରିୟ ଲୋକ ସଙ୍ଗିତ ଗାୟିକା ଶାରଦା ସିହ୍ନା କରୋନା ଭାଇରସରେ ପୀଡ଼ିତ ହୋଇଛନ୍ତି। ସେ ନିଜେ ଏକ ଭିଡିଓ ଜାରି କରି ଏ ସମ୍ପର୍କରେ ସୂଚନା ଦେଇଛନ୍ତି। ଏହି ଭିଡିଓରେ ସେ କହିଛନ୍ତି କରୋନା ମହାମାରୀଠାରୁ ଦୂରେଇ ରହିବାକୁ ସେ ଯଥା ସମ୍ଭବ ଚେଷ୍ଟା କରି ମଧ୍ୟ ଏଥିରେ ବିଫଳ ହୋଇଛନ୍ତି। ଏବେ କେବଳ ତାଙ୍କ ପ୍ରଶଂସକଙ୍କର ପ୍ରାର୍ଥନା ତାଙ୍କୁ କରୋନା କବଳରୁ ରକ୍ଷା କରିବ ବୋଲି ସେ କହିଛନ୍ତି। ଯେବେ ସେ ସୁସ୍ଥ ହୋଇ ହୋଇ ଫେରିବେ ତେବେ ପୁଣିଥରେ ସେ ତାଙ୍କ ପ୍ରଶଂସକଙ୍କ ସହ କଥା ହେବେ ବୋଲି କହିଛନ୍ତି।